《杂诗 其一》
清代·沈濂

黄雀常栖栖，卑居依四壁。朝飞去不远，日暮还归息。

纷纭长儿去，饮噣聊自得。为我语黄雀，汝居何偪仄。

曾不志千里，惭愧傅双翼。黄雀翩然起，屏营对以臆。

造物赋形小，远举无气力。亦知乌有鹏，图南非我职。

愿言终檐端，檐端信乐国。风云即无时，鹞去不我击。

作者简介：沈濂，字景周，号莲溪，秀水人。道光癸未进士，由刑部主事历官江苏淮徐海道。有《莲溪吟稿》。